Huvitav, mis on selle otuse motiiviks? Hirm võimalike kohtukulude ees? Soov rohelistele "ära teha"? Olukorras, kus teised vallad (nt. Kose, Kuusalu vald) on asunud koos rahvaga kõiki seadusest tulenevaaid võimalusi ära kasutades kaitsma nagu üks mees oma kodukoha loodust ja elukeskkonda, siis meie loo puhul jääb vägisi mulje, et volikogu enamus  pidas seda ainult seltsingu erahuviks. Asja tegelikku olemusse ei viitsitud, ei tahetud ja tundub, et mõni polnud ka võimeline süveneda. Kui teised vallad on teinud kohalike kaitsealade loomisel ühehäälseid otsuseid, öeldes, et see on rahva tahe, siis Urvaste volikogu jaoks ei oma tähtsust ka Ess-soo kaitseks kogutud üle 2000 toetusallkirja (sh. ca 500 Urvaste vallast), mida on isegi Riigikohus tunnistanud ja arvesse võtnud.